**Vânătoare in Deltă**

*Bogdan Boitan*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Vânătoare in Deltă (februarie 2019)

Un freamăt surd de aripi bătând nedeslușit,

Ca o sonată-a lunii pe delta tulburată,

Un velier pe ceruri de vânturi vrăjmășit

Cu ciocul lung și ochii sticloși ca de agată.

În Deltă-i mare zarvă, a prins un peștișor

Ce lupta cu tărie să scape din strânsoare,

Egreta îl răpune, zburând spre foișor,

In cuib e plin de pește, festin si sărbătoare.

Pășind simandicoasă prin bețele de stuf,

Mai prinde câte-un pește, o broască mai pitică,

Din ceafă-i se zburlește, pe cap, un pămătuf,

Pe care se cocoață o leneșă furnică.

În depărtări răsună trei pocnituri de armă,

Egretele-și iau zborul atât de speriate,

Se-aud cum latră câini. - Zburați, s-a dat alarmă,

Să nu cădem sub focul alicelor damnate!

-Vai... sora mea mai mică și-a prins în stuf piciorul!

-Şi ce putem sa facem? -Nimic! Este pierdută!

-Sa încercăm s-o scoatem, tustrele, să-și ia zborul,

Uitați-vă cum șade de frică străbătută!

A îngheţat de spaimă, e sloi de disperare

Se-aud cum latră câinii, aproape, în pădure,

Sa încercăm, tustrele, s-o tragem de picioare,

Grăbiți-vă surate, să luăm o hotărâre!

Din 'nalturi coborâră, se repeziră toate,

De aripi, de picioare ori de perciuni s-o tragă,

Dar ce încrengătură de rădăcini și cioate,

-N-o mai smuci surato, să n-o lăsăm oloagă!

-Eu nu-nţeleg fârtato, e vreme prohibită

Și plus de asta soro noi suntem protejate,

Suntem în patrimoniu ca specie ocrotită

pe listele UNESCO. De ce suntem vânate?

-Offf, soro, taci din gură că nu-nţelegi nimica,

Mai bine dă cu ciocu’, aici, la rădăcină,

Că uite vin și câinii și mă cuprinde frica!

Mai bate aici cu ciocul s-o scoatem la lumină.

În ultima secundă o scoase pe mezină,

Dar, câinele îi prinse de vârfuri o aripă,

Săraca surioară cu ochii triști suspină,

Smulgându-se din clește, atât de istovită.

-Nu te-nălţa bleguţo, rămâi razant cu solul,

Căci, uite, vânătorul, ne-a luat la ochi sa tragă!

Dar îl încurcă cânii, tu ține-ţi drept survolul,

Şi zboară-n urma noastră să poţi scăpa întreagă.

-Pfoaa, ce-am scăpat surato, aproape ne-nhăţase!

-Ne regrupăm îndată, cu berzele, gâscanii,

De data asta fost-am destul de norocoase,

-Măi soro, ia te uită, aici se-ascund caimanii!

@BFB